ตำบลเมืองไพร

เมืองไพร เป็นตำบลหนึ่งของอำเภอเสลภูมิ จังหวัดร้อยเอ็ด

 ประวัติ 
ตามประวัติเล่าว่า เดิมชื่อบ้านเมืองไผ่ล้อม ต่อมาบ้างก็เรียก บ้านไผ่ล้อม บ้างก็เรียกบ้านเมืองไผ่ แล้วจึงเพี้ยนมาเป็นบ้านเมืองไพรจนถึงปัจจุบัน เมื่อครั้งอดีตเป็นหัวเมืองหนึ่งในสิบเอ็ดหัวเมืองของเมืองสาเกตุนคร หรือเมืองร้อยเอ็ดในปัจจุบัน มีวัตถุโบราณมากมายกระจัดกระจายทั่วทั้งบริเวณหมู่บ้าน มีสถานที่ซึ่งเป็นที่เคารพบูชา และยึดเหนี่ยวจิตใจของชาวบ้าน มาตั้งแต่ครั้งอดีต จนถึงปัจจุบัน นั้นก็คือดอนปู่ตา ซึ่งได้รับการเล่าขานไว้ว่า ณ สถานที่แห่งนี้มีผู้คนได้ยินเสียงคล้ายเสียงเครื่องบิน บินขึ้นลงอยู่ตลอดเวลา เหมือนเป็นรางบอกเหตุอะไรบางอย่าง ด้วยความเชื่อและศรัทธา จึงได้ร่วมใจกันจัดตั้งดอนปู่ตาขึ้น โดยเรียกให้รู้จักกันในครั้งนั้นว่า ดอนเมือง และเป็นที่มาของสถานที่ศักดิ์สิทธิ์ตำบลเมืองไพรจนปัจจุบัน คือ ดอนปู่ตาฟ้าระงุ้มประวัติและความเป็นมาของตำบลเมืองไพร  เทศบาลตำบลเมืองไพร
 วันที่ 27 ธันวาคม 2492 โอนพื้นที่หมู่ 17, 18, 19, 20, และ 21 (ในขณะนั้น) ของตำบลเมืองไพร ไปตั้งเป็นหมู่ 19, 20, 21, 22, และ 23 ของตำบลภูเงินตามลำดับเรื่องเปลี่ยนแปลงเขตต์ตำบลในท้องที่อำเภอเสลภูมิ ราชกิจจานุเบกษา
 วันที่ 21 ตุลาคม 2531 แยกพื้นที่บางส่วนออกจากตำบลเมืองไพรเพื่อตั้งตำบลบึงเหลือตั้งและเปลี่ยนแปลงเขตตำบลในท้องที่อำเภอเกษตรวิสัย อำเภอสุวรรณภูมิ อำเภอเสลภูมิ และอำเภอจตุรพักตรพิมาน ราชกิจจานุเบกษา

 ที่ตั้งและอาณาเขต 
ตำบลเมืองไพรมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลนาเมือง และตำบลวังหลวง
 ทิศตะวันออก ติดต่อกับตำบลบึงเกลือ
 ทิศใต้ ติดต่อกับตำบลขวาว และตำบลเดิด (อำเภอเมืองยโสธร)
 ทิศตะวันตก ติดต่อกับตำบลขวัญเมือง และตำบลกลาง

 การแบ่งเขตการปกครอง 
 การปกครองส่วนภูมิภาค 
ตำบลเมืองไพรแบ่งพื้นที่การปกครองออกเป็น 14 หมู่บ้าน

 หมู่ที่ ชื่อหมู่บ้าน อักษรโรมัน ประชากร (คน) บ้าน (หลัง) 1 เมืองไพร Mueang Phrai 678 170 2 เมืองไพร Mueang Phrai 594 155 3 เมืองไพร Mueang Phrai 929 243 4 ดอนน้ำสร้าง Don Nam Sang 334 83 5 นางเหล่ง Nang Leng 351 95 6 โนนคำ Non Kham 335 93 7 ดอนน้อย Don Noi 372 82 8 โนนสนาม Non Sanam 337 90 9 เมืองไพร Mueang Phrai 362 106 10 ตาลม Ta Lom 533 145 11 ตาลมเหนือ Ta Lom Nuea 436 117 12 ท่าแห่ Tha Hae 292 77 13 ขี้เหล็ก Khilek 224 46 14 โนนคำ Non Kham 450 121 รวม 6,227 1,623
 ข้อมูลปี 2565รายงานสถิติจำนวนประชากรและบ้าน พ.ศ. 2565 จังหวัดร้อยเอ็ด กรมการปกครอง

 การปกครองส่วนท้องถิ่น 
ท้องที่ตำบลเมืองไพรทั้งหมดอยู่ในเขตการปกครองของเทศบาลตำบลเมืองไพร

 อ้างอิง 

เมืองไพร
เมืองไพร
เมืองไพร